लंदनः स्विट्जरलैंड के महान टेनिस खिलाड़ी रोजर फेडरर एक बार फिर उस कोर्ट पर लौट आए हैं जहां से उनका खास लगाव रहा है। हम बात कर रहे हैं सबसे प्रतिष्ठित ग्रैंड स्लैम टूर्नामेंट विंबलडन की। सोमवार को विंबलडन 2018 का आगाज हो गया। डिफेंडिंग चैंपियन, सबसे ज्यादा ग्रैंड स्लैम व सबसे ज्यादा विंबलडन खिताब जीतने वाले महान रोजर फेडरर जब पहले मैच के लिए कोर्ट पर उतरे तो उनका स्वागत देखने लायक था।